
RAPORT DE ACTIVITATE


[bookmark: _Hlk210726779]Vă informez că în perioada 12 – 18 Octombrie 2026, polițiștii locali din cadrul Direcției Poliția Locală Călărași şi-au desfăşurat activitatea, conform planificării lunare, având la bază atribuţiile prevăzute în Legea nr. 155/2010, H.G.nr. 1332/2010, Planul de Ordine şi Siguranţă Publică al municipiului Călărași, respectiv Regulamentul de Organizare şi Funcţionare, Regulamentul de Ordine Interioară, precum şi în concordanţă cu evoluţia situaţiei operative din zonele şi locurile date în responsabilitate. S-a avut în vedere, în principal, acoperirea cu elemente de dispozitiv, a tuturor zonelor şi itinerariilor de patrulare unde, conform statisticilor şi a informaţiilor primite de la celelalte structuri de ordine publică sau de la cetăţenii municipiului, acolo unde frecvent se tulbură ordinea şi liniştea publică, se săvârşesc acte sau fapte antisociale. 
În perioada 12 – 18 Octombrie 2026 polițiștii locali din cadrul Direcției Poliția Locală Călărași:
· au acționat permanent, conform sugestiilor venite din partea conducerii primăriei, pe raza orașului pentru menținerea curățeniei mai ales în zona platformelor de gunoi, depistarea persoanelor care aruncă gunoi în alte locuri și a celor care caută prin deșeurile menajere din aceste locații, colaborând cu angajații REBU pentru ridicarea deșeurilor reciclabile; 
· au desfășurat acțiuni pe linia siguranței rutiere precum și acțiuni pentru sancționarea celor care încalcă regulile privind oprirea, staționarea și parcările neregulamentare;
· au efectuat controale în trafic pe linia respectării reglementărilor legale privind circulația autovehiculelor de tonaj mare pe raza municipiului ;
· au acționat cu mai mare atenție și au patrulat pedestru în incinta parcurilor, mai ales când afluxul de cetățeni era mare, pentru asigurarea ordinii și liniștii publice și de a preveni deteriorarea sau distrugerea mobilierului urban a jocurilor pentru copii și a vegetației;
· au desfășurat acțiuni pentru prevenirea și combaterea cerșetoriei;
· au verificat respectarea prevederilor Regulamentului Parcărilor de Domiciliu, intervenind operativ la sesizările cetățenilor;
· au procedat la verificarea sesizărilor primite de la cetățeni cu privire la tulburarea ordinii și liniștii publice sau nerespectarea normelor de conviețuire, aplicând măsurile coercitive funcție de fiecare caz în parte ;
· au asigurat fluidizarea traficului rutier și pietonal precum și identificarea proprietarilor autovehiculelor aflate în zonele unde Primăria Călărași desfășoară activități de modernizare a carosabilului respectiv a trotuarelor sau a parcărilor de domiciliu precum și toaletarea arborilor ;
· au desfășurat procedurile specifice pentru depistarea, identificarea autovehiculelor abandonate sau fără stăpân conform Legii 421/2002 ;
· au desfășurat acțiuni în zona parcărilor cu plată pentru verificarea respectării Regulamentului Parcărilor cu plată, respectiv aplicarea măsurilor sancționatorii celor care nu respectă rigorile impuse prin actul normativ.
· au desfășurat acțiuni pentru identificarea lucrărilor de construcție sau demolare executate pe raza municipiului ce trebuie autorizate de către Primăria Municipiului Călărași, procedând și la verificarea existenței contractelor pentru eliminarea deșeurilor;
· au desfășurat acțiuni în zona rampelor de gunoi dar și pe terenurilor ce aparțin domeniului public sau privat pentru verificarea normelor legale de depozitare a deșeurilor;
· au efectuat verificări privind activitățile comerciale desfășurate pe domeniul public;
· au efectuat verificări privind ocuparea domeniului public ; 
· au asigurat măsuri de ordine publică precum și fluidizarea traficului rutier și pietonal cu ocazia organizării de către Consiliul Județean Călărași prin Centrul Județean de Cultură și Creație în parteneriat cu Direcția pentru Agricultură Județeană Călărași, în perioada 16.10.2026 – 18.10.2026 , a evenimentului cultural-artistic „ZILELE RECOLTEI – PĂMÂNT, TRADIȚIE ȘI NEAM ” – Ediția I;
· au asigurat măsuri de ordine publică și fluidizarea traficului rutier și pietonal cu ocazia organizării de către ASOCIAȚIA CLUB SPORTIV “ALERGAREA DE SÂMBĂTĂ CĂLĂRAȘI”, în data de 17.10.2026 între orele 09.00 – 15.00, a competiției sportive Semimaraton Alergarea de Sâmbătă Călărași.

În perioada 12 – 18 Octombrie 2026 polițiștii locali din cadrul Direcției Poliția Locală Călărași au legitimat un număr de 52 persoane; au intervenit la 35 sesizări primite prin Dispeceratul instituției, 6 sesizări primite prin Dispeceratul I.P.J. Călărași; au aplanat 6 stări conflictuale; au întocmit 16 invitații la sediul instituției pentru lămurirea unor aspecte operative ce intră în competența materială a poliției locale; au întocmit 4 notificări pentru lămurirea unor aspecte operative ce intră în competența materială a poliției locale; au verificat 18 autovehicule cu masa maximă autorizată mai mare de 3,5 tone pentru respectarea prevederii legale de deținere a permisului de Liberă Trecere pe raza municipiului; au depistat 1 autovehicul care intră sub incidența Legii 421/2002 demarând procedurile specifice pentru eliberarea domeniului public;  au soluționat 2 petiții scrise ; au constatat 46 fapte antisociale și au aplicat un număr de 24 sancțiuni contravenționale (în valoare de 5.162,5 lei ) și 22 avertismente verbale (la OUG 195/2002, Legea 61/1991, Legea 448/2006, HCL 98/2023, HCL 135/2018 și HCL 194/2023), după cum urmează:

1. OUG nr.195/2002 – privind circulația pe drumurile publice – 15 fapte constatate fiind aplicate sancțiuni contravenționale în valoare de 2.162,5 lei dar și cu avertisment scris plus 31 puncte penalizare .

2. Legea 61/1991 - privind  sancționarea faptelor de încălcare a unor norme de conviețuire socială, a ordinii și liniștii publice – 1 faptă constatată fiind aplicată sancțiune contravențională în valoare de 1000 lei .

3. HCL 194/2023 – privind Regulamentul de gospodărire comunală al municipiului Călărași – 3 fapte constatate fiind aplicate sancțiuni contravenționale în valoare de 2000 lei .

4. HCL 98/2023 – privind Regulamentul parcărilor de domiciliu – 5 fapte constatate fiind aplicate sancțiuni contravenționale cu avertisment scris.

Aspectele ce țin de situația operativă și de activitățile efectuate de Direcția Poliția Locală Călărași se regăsesc în Anexa 1 și 2 la prezentul Raport.

